Γεροπλίνα Μαγνησίας

H Γεροπλίνα είναι μικρός παραθαλάσσιος οικισμός του Τρίκερι στον Παγασητικό κόλπο και την Περιφερειακή Ενότητα Μαγνησίας, ο οποίος βρίσκεται στον Δίαυλο Τρικερίου σε απόσταση 82 χλμ. Ν. από τον Βόλο, 41 χμ. ΝΔ. από την Αργαλαστή (έδρα του δήμου) και 4 χλμ. (οδηγικά) Δ.-ΝΔ. από το Τρίκερι. Τα λίγα σπίτια του οικισμού είναι κτισμένα γύρω από έναν μικρό κολπίσκο που διαθέτει τσιμεντένιες αποβάθρες με δέστρες, ακόμη και στα βράχια, όπου δένουν λίγες βάρκες, ψαρόβαρκες αλλά και σκάφη αναψυχής. Στα δυτικά του και σε μικρή απόσταση (10' πεζοπορία), στο ακρωτήριο Καβούλια είναι ο φάρος Τρικερίου, ο οποίος κατασκευάστηκε το 1854 από την Γαλλική Εταιρεία Φάρων, την περίοδο της  τουρκοκρατίας. Έχει ύψος 9 μέτρα και τό εστιακό του ύψος είναι 16 μέτρα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Τρικερίου. Σύμφωνα με την απογραφή 2011 έχει ως πληθυσμό 11 κατοίκους.

Εξωτερικοί σύνδεσμοι 

 Η πεζοπορική διαδρομή: Τρίκερι-Αγία Κυριακή-Γεροπλίνα--Φάρος Καβούλια από τον ιστότοπο https://el.wikiloc.com/

Παραπομπές 

Δήμος Νοτίου Πηλίου